Essegkrou

Den Essegkrou ass e lëtzebuergescht Vollekslidd. Den Hannergrond an d'Originne sinn onbekannt.

Mat „Essegkrou“ ass e granzege Bauer gemengt.

Et gëtt Opname vun dësem Lidd, ënner anerem vun Dullemajik (1992), vun Everyday Zulu (2000) a vum Cyberpiper (2007)Fiche op cover.info (nogekuckt: 02.01.2025).. D'Versioun vun Everyday Zulu war 12 Wochen an den Top 10 vun RTL an hat et op déi zweet PlazFiche op www.spirit-of-metal.com (nogekuckt: 02.01.2025).

 Text 
Den Essegkrou
1. Vers: 
Wou as sech dann dee Bauer, den Essegkrou? 
En as sech an der Scheier, e fléckt säi Plou. 
Gudde moien, gudde moien, du Essegkrou. 
Ech danke Gott, ech flécke mäi Plou. 
Ech danke Gott. 

2. Vers: 
Wou as sech dann déi Hausfra, dat Tratschelnees?
Sie as sech an der Kichen, tratschelt hire Kéis.
Gudde moien, gudde moien, du Tratschelnees. 
Ech danke Gott, ech kache mäi Kéis. 
Ech danke Gott. 

3. Vers: 
Wou as sech dann de Klausi, dat Tëntefass? 
En as sech op der Schoul, an léiert was. 
Gudde moien, gudde moien, du Tëntefass. 
Ech danke Gott, ech léire was. 
Ech danke Gott. 

4. Vers: 
Wou as sech dann dat Kättchen, déi houffrech Sprenz? 
Et sëtzt am Gaart dobaussen, a flecht seng Kränz. 
Gudde moien, gudde moien, du houffrech Sprenz. 
Ech danke Gott, ech flechte meng Kränz. 
Ech danke Gott. 

5. Vers: 
Wou as sech dann dee Batti, dee Sielefrou? 
En as sech an der Scheier, e schneid säi Strou. 
Gudde moien, gudde moien, du Sielefrou. 
Ech danke Gott, ech schneide mäi Strou. 
Ech danke Gott. 

6. Vers: 
Wou as sech dann dei Modi, dat spackeg Véi? 
Sie as sech an dem Koustall, a sträicht seng Kéi. 
Gudde moien, gudde moien, du spackeg Véi. 
Ech danke Gott, ech sträiche meng Kéi. 
Ech danke Gott. 

 Um Spaweck 
 „Essegkrou“ vum Clanrock op YouTube
 „Essegkrou“ vum Pit Vinandy alias Cyberpiper op YouTube

Kategorie:Lëtzebuergesch Lidder